recursal/SuperWikiNEXT-32B huggingface dataset:
**סמואל קלווין פרלטה "סמי" סוֹסה** (באנגלית: **Sammy Sosa**, נולד ב-12 בנובמבר 1968) הוא שחקן בייסבול ממוצא דומינקני אשר שיחק במייג'ור ליג בייסבול בתפקיד שחקן שדה ימני בין השנים 1989–2007. סוסה חבר במועדון חובטי 500 הום ראנס, השחקן המוביל מבחינת חבטות הום ראן בכל הזמנים בקרב השחקנים הזרים בליגה ואחד משני שחקנים בנשיונל ליג מאז שנת 1900 שהשיגו 160 RBI בעונה אחת, הישג אותו השיג בשנת 2001. סוסה הוא השחקן היחיד בכל הזמנים שאי פעם הצליח לחבוט 60 חבטות בעונה, במשך שלוש עונות רצופות.

קריירה
------

סוסה נולד במחוז סן פדרו דה מקוריס שברפובליקה הדומיניקנית.

במהלך הקריירה שלו שיחק בארבע קבוצות מקצועניות שונות. הוא החל את דרכו בליגה המקצוענית בקבוצת טקסס ריינג'רס בשנת 1989. במהלך העונה עבר לקבוצת שיקגו וויט סוקס שם שיחק עד שנת 1991. בשנים 1992 - 2004 שיחק בשיקגו קאבס בה כיכב כאחד החובטים הטובים ביותר בליגה. ב-2005 שיחק בבולטימור אוריולס. ב-2007, שיחק שוב בקבוצת "טקסס ריינג'רס" שם חבט את חבטת ההום ראן ה-600 שלו במהלך הקריירה, והיה לשחקן החמישי בתולדות הליגה שהגיע להישג הזה.

ב-1998 נבחר יחד עם מרק מקגווייר לספורטאי השנה של ספורטס אילוסטרייטד. כמו כן נבחר ל-MVP של ה-MLB.

שמו של סוסה נקשר עם שימוש בסמים משפרי ביצועים ולכן טרם נבחר להיכל התהילה.

סטטיסטיקות קריירה
-----------------

* ממוצע חבטות: 27.3%
* חבטות מוצלחות: 2,408
* חבטות הום ראן: 609
* RBI: ‏1,667

קישורים חיצוניים
----------------

ויקישיתוף מדיה וקבצים בנושא **סמי סוסה** בוויקישיתוף

* סמי סוסה, באתר Baseball-Reference.com MLB
* סמי סוסה, באתר Baseball-Reference.com ליגות אחרות
* סמי סוסה, באתר ESPN.com MLB
* סמי סוסה, באתר MLB.com
* סמי סוסה, באתר The Baseball Cube
* סמי סוסה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007347728105171
* CiNii: DA13069101
* ISNI: 0000 0000 8425 7348
* LCCN: n98087042
* NDL: 00801960
* NTA: 260831719
* VIAF: 9166434
* WorldCat: lccn-n98087042

 |
**אאופרקריה** (שם מדעי: ***Euparkeria***) הוא סוג של זוחל קדום שהיה קרוב לקבוצת הארכוזאוריה וייתכן שהיה מאבותיהם של הדינוזאורים. הוא חי באמצע תקופת הטריאס באפריקה הדרומית. המשמעות של שמו הוא: "החיה הטובה של פארקר", על שם החוקר האנגלי ויליאם קיצ'ן פארקר (אנ').

מאפיינים
--------

ליצור זה היו מספר מאפיינים שדמו לדינוזאורים, אך הוא קדם להם. היצור הגיע לאורך של 55 סנטימטרים. היצור נע על רגליו האחוריות לעיתים, אך הם לא נועדו לריצה ודמו יותר לזוחלים מודרניים שרצים עם גפיים לצדדים. מבנה לסתותיו דמה ללסתות הדינוזאורים התרופודים. על פי מבנה עצמות העין, ליצור הייתה יכולת לראות בחשכה, וייתכן והוא היה יצור לילי, מה שהגיוני באזור הקארו שבטריאס היה דרומי בהרבה ממקומו כיום, והיו בו תקופות ממושכות של אפלה.

יצור קטן זה היה אוכל חרקים מיומן שקיפץ כדי לתפוס טרף מעופף. הוא עצמו הסתכן מפגיעת טורפים ולכן נע במהירות רבה.

בתרבות
------

* אאופרקריה מופיע בסדרה ללכת עם מפלצות שם נראה פרט אחד שכמעט נטרף על ידי פרוטרוסוכוס.
* בנוסף הוא מופיע בסדרה פלאווורלד.

קישורים חיצוניים
----------------

ויקישיתוף מדיה וקבצים בנושא **אאופרקריה** בוויקישיתוף
* אאופרקריה, באתר האנציקלופדיה של החיים (באנגלית)
* אאופרקריה, באתר GBIF (באנגלית)
* אאופרקריה, באתר אנציקלופדיה בריטניקה (באנגלית)
**אינגיביורג פינסדוטר** (באנגלית: **Ingibiorg Finnsdottir**, בנורדית: **Ingibjörg Finnsdóttir** - "אינגיביורג בתו של פין") הייתה המלכה הרעיה של מלקולם השלישי, מלך סקוטלנד.

קורות חיים
----------

אינגיביורג הייתה בתם של הרוזן פין ארנסון ושל ברגליוט האלבאנדסוטיר, אחייניתם של אולף השני ושל הרולנד השלישי מלכי נורווגיה.

אינגיביורג נישאה לתורפין סיגורדסון, רוזן אורקני. מועד החתונה לא ידוע, וככל הנראה נערך בין 1035–1047, שנות מלכותו של מגנוס הראשון. לאחר מותו של תורפין (ככל הנראה בשלהי מלכותו של הרולנד השלישי) נישאה אינגיביורג למלקולם השלישי, ונולדו להם שני בנים, בהם דאנקן, לימים "דאנקן השני" מלך סקוטלנד.

אינגיביורג נפטרה בשנת 1069 לערך, ומלקולם השלישי נישא למרגרט הקדושה מסקוטלנד בשנת 1070 לערך, אולם ישנם היסטוריונים הסבורים כי אינגיביורג נפטרה לפני שנת 1058, ולמעשה מעולם לא הייתה מלכה רעיה של סקוטלנד, מאחר שנפטרה לפני הכתרתו של בעלה, וזאת בהסתמך על רישום ב-"Liber Vitae Ecclesiae Dunelmensis" רשימת אנשים שלזכרם נאמרו תפילות בדורהם משנת 1058 המזכירה אישה בשם "אינגבורג קומיטיסה" (Ingeborg comitissa).

|  |  |  |
| --- | --- | --- |
| **קודמת**:**גרואוך מסקוטלנד** | **מלכות רעיות בסקוטלנד** | **הבאה**:**מרגרט הקדושה מסקוטלנד** |
מלון אינטרקונטיננטל בניו דלהי
מלון אינטרקונטיננטל בסינגפור
**אינטרקונטיננטל** (באנגלית: **InterContinental**) היא רשת מלונות יוקרה, מייסודה של "פאן אמריקן", בבעלותו של Juan Trippe, כיום היא בבעלותה של "קבוצת המלונות אינטרקונטיננטל" (InterContinental Hotels Group). הרשת מתפעלת 200 מלונות ואתרי נופש בכ-75 מדינות.

היסטוריה
--------

אינטרקונטיננטל נוסדה ב-1946 כשהמלון הראשון ברשת נפתח בבלם, ברזיל. ב-1981, חברת ההחזקות "תאגיד המלונות אינטרקונטיננטל" (InterContinental Hotels Corporation) נמכרה לחברה הבריטית "גראנד מטרופוליטן" (Grand Metropolitan). כשגראנד מטרופולין התמקדה בעסקי הליבה שלה, נמכר "תאגיד המלונות אינטרקונטיננטל" לחברה היפנית Saison Group. ב-1998 רכשה אותו חברת Bass plc.

בשנת 2000 חיסלה חברת בס את פעילות המבשלה הוותיקה שלה ומכרה גם את המותג הוותיק בן 223 השנים. במקביל שינתה את שמה לחברת "שש היבשות". בשנת 2003 התפצלה חברת שש היבשות לשתי חברות. האחת עוסקת בניהול רשת הפאבים הרביעית בגודלה בבריטניה, וחברה שנייה שריכזה את עסקי המלונאות תחת שם חדש "קבוצת מלונות אינטרקונטיננטל".

פעילות החברה בישראל
-------------------

בישראל הרשת מתפעלת מלון אחד - דייוויד אינטרקונטיננטל בתל אביב. בעבר הפעילה גם את מלון אואסיס בקזינו יריחו, ואת מלון שבע הקשתות שבהר הזיתים בירושלים.

בישראל פועלת רשת המלונות של אפריקה-ישראל כזכיינית של רשת IHG ומנהלת את המלונות תחת המותג VERT מלונות מבית AFI HOTELS.

קישורים חיצוניים
----------------

ויקישיתוף מדיה וקבצים בנושא **אינטרקונטיננטל** בוויקישיתוף
* 

* אתר האינטרנט הרשמי של אינטרקונטיננטל
* אינטרקונטיננטל, ברשת החברתית פייסבוק

* אינטרקונטיננטל, ברשת החברתית אקס (טוויטר)

* אינטרקונטיננטל, ברשת החברתית אינסטגרם
* קבוצת מלונות אינטרקונטיננטל

הערות שוליים
------------

1. ↑  אביבה קרול, ‏קבוצת באס, בעלת הולידיי אין, תרכוש את אינטרקונטיננטל ב-2.9 מיליארד ד', באתר גלובס, 23 במרץ 1998
2. ↑  מייסד רשת פאבים מתעניין בחברת מלונות אינטרקונטיננטל, באתר גלובס, 19 בפברואר 2003
3. ↑  אביבה קרול, ‏בעלי קזינו יריחו ושותפיהם הקימו בצמוד מלון 5 כוכבים בהשקעה של 30 מיליון ד', באתר גלובס, 8 באוגוסט 2000
4. ↑  אתר למנויים בלבד ניר חסון, המדינה משלמת 5 מיליון שקלים בשנה על תחזוקה של מלון במזרח ירושלים, באתר הארץ, 4 במרץ 2015
5. ↑  רשת המלונות של אפריקה-ישראל - אפריקה – ישראל מלונות, באתר Africa Israel Hotels
**כדן סגול** (שם מדעי: *Muscari commutatum*) הוא גאופיט קטן בעל בצל או פקעת ממשפחת האספרגיים, אשר גובהו כ-10 סנטימטרים.

מקור השם
--------

עלי הכדן הסגול דקים ופורחים בעונת האביב (לאחר הגשמים), ומביניהם יוצאים עמודי תפרחת, עליהם תלויים פרחים קטנים בצורת כד שראשו נוטה כלפי מטה וצבעו סגול, ומכאן שמו העברי של הצמח. שם המין של הצמח מתאר את צבע הפרחים.

מורפולוגיה
----------

הפרח מורכב מצינור מאוחה עלים והוא קטן ודמוי כד משונץ. פרחי הצמח ערוכים באשכול וצבעם סגול כהה. הם דומים בצורתם לפרחיו של כדן קטן- הפרחים, אך הם בולטים יותר. שש אונותיו של הפרח מצטמצמות לשיניים קטנות בקצה הפרח. באמצע צינור העטיף אבקנים קבועים, וזרעי הצמח השחורים מקומטים דמויי ביצה או כדוריים. לצמח עלה אחד בעל צורה סרגלית, ההלקט נושר בשלמותו מהעמוד מיד אחרי ההבשלה.

פריחה ותפוצה
------------

הכדן הסגול פורח בחודשי החורף, דצמבר עד מארס, בין טרשים, על סדקי סלעים ועל צבריים. תפוצתו בכל הארץ והוא מואבק על ידי דבורי בר הלומדות להתהפך ולמצוץ את הצוף בפרח. בשדרת ההר בחבל הגשום גדל בחפיפה עם כדן סגול **כדן נאה** (מכונה גם כדן אשכולי או כדן זנוח), לו שיני עטיף לבנות והפורח בחודש פברואר.

לקריאה נוספת
------------

* מיכאל זהרי, **מגדיר חדש לצמחי ישראל**, עמ' 520–521
* עזי פליטמן, קלרה חן, אבינעם דנין, אבישי שמידע, **צמחי ישראל בתמונות**, עמ' 230–231

קישורים חיצוניים
----------------

ויקישיתוף מדיה וקבצים בנושא **כדן סגול** בוויקישיתוף
* כדן סגול, באתר NCBI (באנגלית)
* כדן סגול, באתר האנציקלופדיה של החיים (באנגלית)
* כדן סגול, באתר צמח השדה
* כדן סגול, באתר Tropicos (באנגלית)
* כדן סגול, באתר GBIF (באנגלית)
* כדן סגול, באתר The Plant List (באנגלית)
* כדן סגול, באתר IPNI (באנגלית)

הערות שוליים
------------

1. ↑  "כדן סגול - פורח בספר המדבר (נובמבר 2015) - כלנית". *כלנית*. אורכב מ-המקור ב-2019-11-10. נבדק ב-2017-06-07.
2. ↑  Sara Gold, Avraham Plotnitzky, Professor Amram Eshel, כדן סגול, באתר www.wildflowers.co.il
3. ↑  טמפלט לצמח השבוע – המשרד לאיכות הסביבה, באתר sites.huji.ac.il
פירוש נוסף ערך זה עוסק בוודקה פינית. אם התכוונתם לפואמה סימפונית מאת ז'אן סיבליוס, ראו פינלנדיה (סיבליוס).

**פינלנדיה** (פינית: Finlandia) וודקה פינית המיוצרת משעורה ועוברת זיקוק רציף. מכילה 40% אלכוהול וקיימת גם בניחוחות של מנגו, אשכולית אדומה, ליים וקרנברי. ייצורה של וודקה זו החל בשנת 1970 והיא מיוצרת בעיקר לייצוא.

ישנם גם פרליני שוקולד במילוי וודקה פינלנדיה מתוצרת יצרנית הממתקים "פאזר".

#### פינלנדיה בישראל

היבואן הבלעדי של פינלנדיה בישראל היא חברת אקרמן.
צריכת הפינלנדיה לנפש בישראל היא הגבוהה ביותר בעולם (אפילו יותר מבפינלנד), וישראל היא אף המדינה הרביעית בעולם בצריכה כוללת של פינלנדיה.
במהלך שנת 2009 עברה וודקה פינלנדיה במכירות את וודקה אבסולוט שהייתה הוודקה הנמכרת בישראל[דרוש מקור].

קישורים חיצוניים
----------------

ויקישיתוף מדיה וקבצים בנושא **פינלנדיה** בוויקישיתוף
* 

* אתר האינטרנט הרשמי של פינלנדיה
* פינלנדיה, ברשת החברתית אקס (טוויטר)

* פינלנדיה, ברשת החברתית אינסטגרם
* גיא גיסר‏, שמש נצחית בראש לא צלול, באתר וואלה!‏, 26 בנובמבר 2004
* פינלנדיה - אלכופדיה, אנציקלופדיית האלכוהול האינטראקטיבית, מאורכב באתר  (באנגלית)
**גמר הקונפרנס ליג 2024** צפוי להיות המשחק האחרון לעונת 2023/2024 בקונפרנס ליג. העונה השלישית בהיסטוריה של טורניר הקונפרנס ליג האירופי, הטורניר האירופי השלישי בחשיבותו המאורגן על ידי אופ"א אחרי ליגת האלופות והליגה האירופית. המשחק צפוי להיערך אצטדיון איה סופיה באתונה, יוון ב-29 במאי 2024.

המנצחת בגמר, תזכה במקום בשלב הליגה בעונת 2024/2025 בליגה האירופית שם היא תשובץ בדרג הראשון. אלא אם תעפיל לליגת האלופות בעקבות ביצועיה בליגה המקומית שלה בעונת 2023/2024.

האצטדיון המארח
--------------

המשחק יערך באצטדיון איה סופיה, באתונה, יוון. אשר נפתח בספטמבר 2022.

### תהליך הבחירה

ב-21 ביוני 2022, אופ"א פתחה את המכרז לאירוח גמר 2024, שנערך במקביל לזה של גמר 2025. כל אחת מהניגשות למכרז יכלה להציע הצעות לאחד או לשני הגמרים. האצטדיונים המוצעים היו צריכים לכלול דשא טבעי ולהיות מדורגים כאצטדיון בקטגוריה ארבע של אופ"א, עם קיבולת ברוטו של בין 30,000 ל-50,000 מושבים. ציר הזמן להגשת הצעות היה כדלקמן:

21 ביוני 2022: הזמנה להגשת הצעות לגשת למכרז.

31 באוגוסט 2022: תאריך אחרון לרישום כוונה לגשת למכרז.

7 בספטמבר 2022: דרישות המכרז הסופיות הועברו לרשות הניגשים למכרז.

3 בנובמבר 2022: הגשת תיק הצעה ראשוני.

23 בפברואר 2023: הגשת תיק ההצעות הסופי.

28 ביוני 2023: הכרזה על הזוכה במכרז.

הוועד הפועל של אופ"א מינה את אצטדיון איה סופיה כמארח במהלך פגישתם בניון, שווייץ, ב-28 ביוני 2023. מכיוון שאיה סופיה הוא אצטדיון חדש שנפתח רק בספטמבר 2022, ומעולם לא הופעל על ידי המועדון לתחרויות בינלאומיות בעת זכיותו במכרז, הוכרז שההחלטה כפופה לתקופת תצפית עד נובמבר 2023 עבור משחקים ששישוחקו בתחרויות המועדונים של אופ"א ובמוקדמות יורו 2024 של אופ"א. אם האצטדיון יעמוד בדרישות, המינוי יאושר רשמית בדצמבר 2023.

ראו גם
------

* עונת 2023/2024 בקונפרנס ליג
* גמר ליגת האלופות 2024
* גמר הליגה האירופית 2024

הערות שוליים
------------

1. ↑  Radiotileoptiki S. A. (OPEN Digital Group), Η ΑΕΚ επέστρεψε σπίτι της! Λαμπερά εγκαινία στην υπερσύγχρονη OPAP Arena - Όλα όσα έγιναν στη γιορτή της Ένωσης, ΕΘΝΟΣ, ‏2022-09-30 (ביוונית)
2. ↑  UEFA.com, Lisbon to host UEFA Women's Champions League final in 2025 | Inside UEFA, UEFA.com, ‏2023-06-28 (באנגלית)
**פביאנו פאריזי** (באיטלקית: **Fabiano Parisi**; נולד ב-9 בנובמבר 2000 בסולופרה שבאיטליה) הוא כדורגלן איטלקי המשחק בעמדת המגן השמאלי בקבוצת אמפולי מהסרייה א'.

קריירת מועדונים
---------------

פאריזי גדל במחלקות הנוער של פרו אירפיניה, ויגור פרקונטי ובנוונטו. בעונת 2018/2019 הושאל פאריזי לאבלינו מהסרייה ד'. בתום עונה זו העפילה אבלינו לסרייה ג', ופאריזי חתם על חוזה קבוע במועדון.

ב-22 בספטמבר 2020 חתם פאריזי על חוזה לשלוש שנים באמפולי מהסרייה ב'. בתום עונתו הראשונה במועדון העפילה אמפולי לסרייה א'. ב-17 באוקטובר 2021 ערך פאריזי את הופעת הבכורה שלו בסרייה א', בהפסד 1–4 לאטאלנטה במסגרת המחזור השמיני לעונת 2021/2022.

קריירה בינלאומית
----------------

פאריזי נכלל בסגל נבחרת איטליה עד גיל 21 לטורניר אליפות אירופה עד גיל 21 בשנת 2023.

קישורים חיצוניים
----------------

* פביאנו פאריזי, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Fabiano Parisi è un nuovo calciatore dell'Empoli באתר הרשמי של אמפולי, 22 בספטמבר 2020 (באיטלקית)
**צ'ארלס רנדל מייבי** (באנגלית: **Charles Rendell Mabey**‏; 4 באוקטובר 1877 – 26 באפריל 1959) היה פוליטיקאי אמריקאי, מושל מדינת יוטה החמישי בין השנים 1921–1925. הוא מושל יוטה האחרון שכיהן בתפקידו במשך כהונה אחת בלבד.

ביוגרפיה
--------

מייבי נולד בבאונטיפול (Bountiful), אז בטריטוריית יוטה, בנם של ג'וזף תומאס מייבי ושרה לוקרישה טולמן. אביו היה מהגר מאנגליה. מייבי שירת בצבא ארצות הברית במהלך מלחמת ארצות הברית–ספרד. בשנים 1900–1903 היה מייבי מיסיונר של כנסיית ישוע המשיח של קדושי אחרית הימים בגרמניה. במקצועו היה בנקאי.

מ-13 בינואר 1913 עד 8 בינואר 1917 היה חבר בית הנבחרים המדינתי של יוטה, ובמהלך מלחמת העולם הראשונה נקרא חזרה לשירות פעיל בשירותי הארטילריה של מדינת יוטה. לתקופה מסוימת אף כיהן כראש עיריית באונטיפול. בבחירות 1920 נבחר לתפקיד מושל יוטה, וב-3 בינואר 1921 הוא הושבע לתפקידו. במהלך כהונתו התגלה כפוליטיקאי עקשן וחסר-פשרות, מה שהעיב על יחסיו עם המפלגה הרפובליקנית המדינתית. משמיאן להיענות לדרישות של בכירי הרפובליקנים ביוטה, ניגש מייבי אל הבחירות ב-1924 ללא תמיכה מובהקת של מפלגתו.

בנוסף, מגמות כלכליות לאומיות הוסיפו להציבו כאנדרדוג בבחירות לכהונה שנייה. רוב כהונתו כמושל התאפיינה בשפל כלכלי בתחומי החקלאות והכרייה, שתיים מהתעשיות העיקריות של יוטה. אף על פי שראה עצמו כמומחה לכלכלה, מייבי למעשה קידם גידול משמעותי בהקצבות כספי הציבור למגזר הפרטי, למורת רוחם של הרפובליקנים. המצביעים, שנאלצו לשלם את מסים אלה עם דולר חלש, לא ששו לבחור את מייבי מחדש ב-1924. בעקבות קמפיין חסר ברק הן של מייבי והן של מועמד המפלגה הדמוקרטית ג'ורג' דרן, מייבי הפסיד בבחירות לדרן, וכהונתו תמה בינואר 1925.

בשנים 1925–1935 שימש מייבי כחבר במועצה הכללית של "אגודת הגברים הצעירים לקידום הדדי" של הכנסייה המורמונית. במהלך חייו חבק מייבי ארבעה ילדים: רנדל, צ'ארלס, רוברט ואדוארד. הוא הלך לעולמו ב-26 באפריל 1959, באותה העיר בה נולד.

קישורים חיצוניים
----------------

ויקישיתוף מדיה וקבצים בנושא **צ'ארלס ר. מייבי** בוויקישיתוף
* צ'ארלס ר. מייבי, באתר "Find a Grave" (באנגלית)
* כתבי צ'ארלס ר. מייבי בפרויקט גוטנברג (באנגלית)

הערות שוליים
------------

1. ↑  Gov. Charles Rendell Mabey, באתר אגודת המושלים הלאומית (באנגלית)
2. 1 2 3  סטנפורד ג'. לייטון, MABEY, CHARLES RENDELL, באתר Utah History Encyclopedia (באנגלית)

| מושלי יוטה יוטהיוטה |
| --- |
| 

|  |  |
| --- | --- |
| היבר מאנינג ולס • ג'ון כריסטופר קטלר • ויליאם ספריי • סיימון במברגר • צ'ארלס ר. מייבי • ג'ורג' דרן • הנרי בלאד • הרברט מאו • ג'. בראקן לי • ג'ורג' דיואי קלייד • קאל רמפטון • סקוט מת'סון • נורמן בנגרטר • מייק ליוויט • אולן ווקר • ג'ון האנטסמן • גארי הרברט • ספנסר קוקס |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1192320085
* ISNI: 0000 0000 3811 9753
* LCCN: n2001057712
* SNAC: w61k24zz
* VIAF: 33805011
* WorldCat: lccn-n2001057712

 |
**קרב אקוסטה ניו** (בספרדית: **Batalla de Acosta Ñu**, נקרא גם **קרב קאמפו גראנדה**) היה הקרב שסיים את מלחמת הברית המשולשת ב-16 באוגוסט 1869. הקרב נערך בין כ-20,000 חיילים מהברית המשולשת, שכללה את האימפריה הברזילאית, את ארגנטינה ואת אורוגוואי, לבין כ-6,000 חיילים פרגוואים שרובם הגדול ילדים שגילם פחות מ-16.

רקע
---

באמצע שנת 1869 נס צבא פרגוואי מפני צבאות הברית המשולשת, ואסונסיון, בירת פרגוואי, הייתה תחת הכיבוש של בעלות הברית. פרנסיסקו סולנו לופז, נשיא פרגוואי, סירב להיכנע ונשבע להמשיך להילחם עד הסוף. המפקד הברזילאי, לואיש אלבש דה לימה אה סילבה, דוכס קשיאס, הציע לסיים את המלחמה בדרך צבאית, אולם פדרו השני, קיסר ברזיל, הורה שלא להפסיק את המלחמה עד שלופז ימות. קשיאס התפטר מתפקידו עקב מחלה וחתנו של דום פדרו, לואיש פיליפה גסטאו דה אורלאן, הרוזן ד'או, הפך למפקד צבא ברזיל. תחת פיקודו החדש של גסטאו דה אורלאן, ניצח הצבא הברזילאי, הרג את לופז, והמלחמה שהחלה ב-1864 הסתיימה לאחר שש שנים.

### הכנות לקרב

הרוזן ד'או לקח כ-19,000 מחייליו הטובים ביותר ויצא ב-15 באוגוסט 1869 לעבר מחנה של החיילים של פרגוואי ליד עיר הבירה, כדי לחסום אותם מבריחה. הוא שלח כמה אנשים מחיל הפרשים שלו לקרוא לתגבור מהצבא הארגנטינאי, וזה שלח תגבורת שבה כ-2,000 חיילים בראשות קולונל לואיס מריה קאמפוס.

הקרב
----

כוחות בעלות הברית נפגשו ליד מאסף הכוחות של פרגוואי באקוסטה ניו בתאריך 16 באוגוסט. הקרב החל בשעה 08:30 בבוקר, כשבצבא פרגוואי 6,000 חיילים ובצבא ברזיל וארגנטינה 21,000 חיילים.

צבא פרגוואי שמנה 6,000 איש כלל ברובו נערים וילדים אשר גילם לא עלה על 16 שנים. הסיבה היא שבמהלך המלחמה איבדה פרגוואי כ-90% מאוכלוסיית הגברים הכשירים למלחמה ולכן השתמשה בילדים, ואפילו הלבישה אותם בזקנים כדי שייראו זקנים ביחס לגילם.

אקוסטה ניו ("השדה של אקוסטה" בספרדית) הוא מישור רחב בגודל 12 קמ"ר, ולכן לחיל הפרשים של ברזיל היה קל לעבור בו. הקרב ארך שמונה שעות, עם התנגדות עזה של צבא פרגוואי. בתחילה, כשנשמעו היריות הראשונות, נסוגו כוחותיו של ברנרדינו קביירו אל הצד השני של הנהר. הם הסתירו את בריחתם כאשר שרפו את הדשא, דבר שגרם לעשן והסתיר את תנועותיהם. כאשר הרוזן ד'או ניסה לחצות את הנהר לעברו השני הוא וצבאו נהדפו. הרוזן ד'או הורה להשתמש בארטילריה ולפתוח באש לעבר הצד השני, דבר שגרם לאבדות רבות בצד של פרגוואי. בסופו של דבר נהרגו 2,000 פרגוואים ו-1,200 נשבו. כוחות בעלות הברית ספגו 26 הרוגים ו-259 פצועים. קביירו ברח יחד עם כמה מחייליו.

הקרב בתרבות
-----------

קרב אקוסטה ניו היה הקרב האחרון במלחמה, שהסתיימה מאוחר יותר עם מותו של לופז. הקרב הונצח בציור מפורסם של הצייר פדרו אמריקו משנת 1871 ומוצג במוזיאון האימפריה הברזילאית. על הקרב נכתב הספר "Recordações de Guerra e de Viagem" שנכתב על ידי הסופר הברזילאי אלפרדו ד'אסקרגנולי טוני שלקח חלק בקרב ובמלחמה.

בפרגוואי, נקבע יום זיכרון מיוחד לזכר אותם הילדים שאיבדו את חייהם בקרב. יום הזיכרון הלאומי נקבע ל-16 באוגוסט, היום שבו התרחש הקרב.

קישורים חיצוניים
----------------

ויקישיתוף מדיה וקבצים בנושא **קרב אקוסטה ניו** בוויקישיתוף
**משרד המסחר והתעשייה** היה המוסד הממלכתי המרכזי לניהול התעשייה הממשלתית, פיקוח על התעשייה הפרטית והמסחר באימפריה הרוסית.

היסטוריה
--------

המשרד הוקם על פי צו קיסרי ב-27 באוקטובר 1905 במקום משרד המסחר (Министерство коммерции Российской империи) שקדם לו ופעל בשנים 1801—1810 שינק את שורשו מלשכת המסחר שהקים פיוטר הגדול בשנת 1715. המשרד כלל מוסדות של משרד האוצר למסחר, לתעשייה ולכרייה, מועצה לענייני תעריפים, ועדת תעריפים ומחלקה לענייני רכבת, למעט המחלקות המופקדות על הסדרים כספיים של האוצר עם חברות רכבת.

המנהל הכללי של ספנות ונמלים נכלל גם במשרד החדש. כל העניינים הקשורים לחברות סוחר, ועדות סוחר ומלאכה הועברו ממשרד הפנים למשרד החדש. וסיליטימיריאזב היה שר המסחר והתעשייה עד פברואר 1906. תפקיד המפקד הראשי של ספנות הסוחר בוטל; שמו של משרת עוזר המנהל הכללי שונתה לתפקיד עוזר שר המסחר והתעשייה. בין 18 בפברואר ל-4 במאי 1906 היה מיכאיל פיודורוב השר הזמני של משרד המסחר והתעשייה, בין ה-5 במאי ל-26 ביולי, אלכסנדר שטוף.

מ-27 ביולי 1906 עד 6 בדצמבר 1907 שר המסחר והתעשייה היה דמיטרי פילוסופוב. עם זאת, הוא לא הספיק להוכיח את עצמו במשרה, מכיוון שכעבור פחות משנה וחצי הוא נפטר לפתע, עד ל-30 בינואר, נוהל המשרד באופן זמני על ידי מיכאיל אוסטרוגרדסקי.

בפברואר 1917, המשרד הקיסרי אורגן מחדש בעקבות מהפכת פברואר ופיזור ממשלת האימפריה הרוסית בתקופת פרוץ מלחמת האזרחים ברוסיה. המשרד התקיים עד אוקטובר 1917 עת פורק סופית עם פיזור ממשלת המעבר הרוסית על ידי הבולשביקים.

בבעלות המשרד היו מספר בניינים בסנקט פטרבורג, כולל בכתובות: סוללת מיטנינסקיה 7 וסוללת אדמירלטייסקאיה 8.

לקריאה נוספת
------------

* Министерство торговли и промышленности // Энциклопедический словарь Брокгауза и Ефрона : в 86 т. (82 т. и 4 доп.). — СПб. 1890—1907.

קישורים חיצוניים
----------------

ויקישיתוף מדיה וקבצים בנושא **משרד המסחר והתעשייה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 160229359
* VIAF: 313544455
* WorldCat (עם VIAF): 313544455

 |
**שְׁה שְׁה שְׁה שְׁה שְׁה** (בכתב סיני: **施氏食獅史**; בפין-יין: **Shī Shì shí shī shǐ**) הוא שיר בשפה הסינית קלאסית מאת הבלשן הסיני-אמריקאי גַּ'או יְוֵּ'אנְזֶ'ן (אנ'), המהווה דוגמה מפורסמת של כתיבה תחת אילוץ. תרגום כותרת השיר הוא בערך "המעשה באדם ששמו שִי שאכל אריות". כל 92 ההברות בשיר זה מבוטאות "שְׁה" באחד מארבעת הטונים הרשמיים בסינית הקלאסית. השיר מובן כמעט בשלמותו לרוב דוברי המנדרינית המודרניים, אך זאת בצורה הכתובה ההירוגליפית בלבד; זאת משום שבמהלך מעל ל-2,500 שנות שימוש בסינית הקלאסית חלו בהגייתה שינויים רבים, דבר שגרם להיווצרותם של הומופונים רבים. כתוצאה מכך, קריאה בעל-פה של השיר במנדרינית או כתיבתו בשיטת תעתיק כלשהי הופכת אותו לחסר משמעות לחלוטין.

השיר
----

**施氏食狮史**  

  

"石室诗士施氏，嗜狮，誓食十狮。  

  

施氏时时适市视狮。  

  

十时，适十狮适市。  

  

是时，适施氏适市。  

  

施氏视是十狮，恃矢势，  

  

使是十狮逝世。  

  

氏拾是十狮尸，适石室。  

  

石室湿，氏使侍拭石室。  

  

石室拭，氏始试食是十狮尸。  

  

食时，始识是十狮尸，实十石狮尸。  

  

试释是事"

תרגום השיר
----------

**"דברי ימי האדון שה שאכל אריות"**

"אדון שה המשורר ממשכן האבן, חובב האריות, נשבע לאכול עשרה אריות.  

לעיתים קרובות הלך האדון לשוק למצוא אריות.  

בדיוק בשעה עשר הלכו עשרה אריות לשוק.  

ובדיוק באותו זמן האדון שה הלך לשוק.  

האדון בחן את עשרת האריות הללו, ובכוח חיציו הביא את עשרת האריות אל מותם.  

האדון אסף את גופותיהם של עשרת האריות, והלך אל משכן האבן.  

משכן האבן היה רטוב, האדון שלח את המשרתת לנקות את משכן האבן.  

משכן האבן נוקה, ורק אז ניסה האדון לאכול את עשרת האריות הללו.  

רק כשניסה לאכול, הבין שעשרת האריות הללו היו למעשה עשר גופות של אריות אבן.  

נסה להסביר את העניין".

ראו גם
------

* Buffalo buffalo buffalo buffalo buffalo buffalo buffalo buffalo

קישורים חיצוניים
----------------

* תרגום לאנגלית וניתוח של כל מילה בשיר, באתר xuezhongwen.net
* ההגייה של השיר בסינית מנדרינית  The Story of Mr Shi Eating Lions, recited in Mandarin Chinese, סרטון באתר יוטיוב
* ההגייה של השיר בקנטונזית  施氏食獅史(Lion-Eating Poet in the Stone Den) in Mandarin and Cantonese with romanization and English, סרטון באתר יוטיוב
ה**סַּרְחָנִיִּים** היא משפחה בעלת תפוצה עולמית של תת-הסדרה פשפשים. המשפחה מונה כ-750 מינים ב-120 סוגים, בישראל ידועים 33 מינים. בדומה לרבים מהפשפשים הסרחניים הם בעלי בלוטות ריח מפותחות, אשר משמשות בין השאר להגנה. בתקופת ההזדווגות, מינים אחדים כגון הסרחן שחור-כנף נמשכים בהמוניהם למקורות תאורה וריכוזם הגדול מפיץ ריח שאינו נעים, ומכאן נגזר שמם בעברית.

גודל המינים נע בין 1.5 ל-16 מ"מ, גופם שחור, חום או אדום, לעיתים עם עיטורים לבנים או ברק מתכתי. המחוש בעל 4 או 5 פרקים אשר בזמן מנוחה מכונסים מתחת לגוף. רבים מהמינים מעבירים את חייהם מתחת לקרקע וניזונים מחלקי צמח תת-קרקעיים כגון שורשים, לשם כך הם מצוידים ברגלי חפירה בעלות זיפים קשים. עם זאת קיימים מינים כגון אלו השייכים לשבט Sehirini אשר ניזונים מחלקי צמח עיליים. בתת-המשפחה Garsauriinae מינים ניזונים ומתגוררים תחת קליפות עצים, בתת-המשפחה Amnestinae קיימת סימביוזה עם נמלים. כמה מהמינים השייכים לתת-המשפחה Cydninae ניזונים מזרעים.

הסרחניים הם משפחה עתיקה יחסית ועדויות של מאובנים ניתן למצוא עוד מתור היורה המאוחרת, אך הם הפכו נפוצים יותר רק בתור הקרטיקון בעקבות שינויים פאוניסטים. מבין כלל מאובני הפשפשים, הסרחניים נפוצים במיוחד ביחידת הפלאוגן והם מאובני הפשפשים הנפוצים ביותר במקבצי פצלים מתור השלישון, אך כמעט שאינם מופיעים בתוך ענברים.

מינים בולטים בישראל (רשימה חלקית)
---------------------------------

* תת-משפחה Cephalocteinae
	+ שבט Cephalocteini
* תת-משפחה Cydninae
	+ שבט Cydnini
		- סרחן אוכמני *Cydnus aterrimus*
	+ שבט Geotomini
	+ סרחן חום *Macroscytus brunneus*
* תת-משפחה Sehirinae
	+ שבט Amaurocorini
	+ שבט Sehirini
		- סרחן שחור-כנף *Canthophorus melanopterus*

קישורים חיצוניים
----------------

ויקישיתוף מדיה וקבצים בנושא **סרחניים** בוויקישיתוף
* סרחניים, באתר ITIS (באנגלית)
* סרחניים, באתר NCBI (באנגלית)
* סרחניים, באתר האנציקלופדיה של החיים (באנגלית)
* סרחניים, באתר GBIF (באנגלית)
* סרחניים, באתר אנציקלופדיה בריטניקה (באנגלית)

הערות שוליים
------------

1. ↑  אנציקלופדיית החי והצומח של ארץ ישראל, כרך 3 - "חרקים", הוצאת משרד הביטחון. עמ' 117.
2. ↑  Yao, et.al. 2007: The first fossil Cydnidae Hemiptera Pentatomoidea from the Late Mesozoic of China. אתר fossilinsects
3. ↑  History of Insects עמוד 152
4. ↑  Thomas, Donald B. 1994. Fossil Cydnidae (Heteroptera) in the Dominican Amber אתר jstor
שלטים ביום העצמאות
מודעה בר בי רב דחד יומא בפתח תקווה יום העצמאות תשע"ח
כינוס **בַּרְבִּי רַב דְּחַד יוֹמָא** (ארמית: "תלמיד של יום אחד") הוא יום עיון ללימודי יהדות למי שעסוקים בשאר ימי השנה בתחומים אחרים. בשפת הדיבור נהוג להשתמש במושג "בר בי רב" כמטבע לשון נרדף ל-"כל אחד" ונאמר לרוב בנימה של פחיתות כבוד ופליאה (דוגמה: "כל בר בי רב יודע מה הם חמישה חומשי תורה"), קל וחומר לגבי "תלמיד של יום אחד" - כלומר תלמיד שרק החל את לימודיו.

מקור הביטוי והנוהג
------------------

> 
> רב אידי, אבוה דרבי יעקב בר אידי, הוה רגיל דהוה אזיל תלתא ירחי באורחא, ו**חד יומא** בבי רב. והוו קרו ליה רבנן **בַּר בֵּי רַב דְּחַד יוֹמָא**.
> 
> 
> חלש דעתיה. קרי אנפשיה: "שְׂחֹק לְרֵעֵהוּ אֶהְיֶה" (איוב, י"ב, ד'). אמר לו ר' יוחנן: "במטותא מינך לא תעניש להו רבנן".
> 
> 
> נפק ר' יוחנן לבי מדרשא, ודרש: "וְאוֹתִי יוֹם יוֹם יִדְרֹשׁוּן וְדַעַת דְּרָכַי יֶחְפָּצוּן" (ישעיהו, נ"ח, ב') - וכי ביום דורשין אותו ובלילה אין דורשין אותו? אלא לומר לך, כל העוסק בתורה אפילו יום אחד בשנה, מעלה עליו הכתוב כאילו עסק כל השנה כולה.
> 
> 
> וכן במדת פורענות, דכתיב: "בְּמִסְפַּר הַיָּמִים אֲשֶׁר תַּרְתֶּם אֶת הָאָרֶץ אַרְבָּעִים יוֹם" (במדבר, י"ד, ל"ד) - וכי ארבעים שנה חטאו?! והלא ארבעים יום חטאו! אלא לומר לך: כל העובר עבירה אפילו יום אחד בשנה, מעלה עליו הכתוב כאילו עבר כל השנה כולה.
> 
> 
> 
> — תלמוד בבלי, מסכת חגיגה, דף ה', עמוד ב'
> 

רב אידי אבוה דרבי יעקב בר אידי היה רגיל ללכת לעסקיו שלושה חודשים, למד אצל רבו יום אחד וחזר לעסקיו שלושה חודשים. כלומר, יום אחד של לימוד תורה היה מוקדש להליכה ברגל של שישה חודשים. שלשה חודשים מעסקיו אל הרב ושלשה חודשים מהרב חזרה לעסקיו.

כינוסי "בר בי רב דחד יומא" כיום
-------------------------------

דוגמה לתוכנית יום עיון
מאחר שיום העצמאות של מדינת ישראל הוא יום שבתון, עובדים דתיים רבים מנצלים את היום ללימוד תורה, ובעקבות כך הוקמו במקומות רבים מסגרות "בר בי רב דחד יומא", בהם בדרך כלל רבנים ומרצים מעבירים שיעורים והרצאות בתורה ובהגות. 

האדמו"ר מקאליב, רבי מנחם מנדל טאוב יזם כנסים בשם זה המתקיימים מאז שנת תשל"ב.

כיום, נהוג לכנות את ההרצאות הדתיות המתקיימות ביום העצמאות בשם זה. שם נוסף לפעילות זו הוא "יום שכולו תורה".

ראו גם
------

| מיזמי קרן ויקימדיה |
| --- |
| ויקימילון ערך מילוני בוויקימילון: **בר בי רב דחד יומא** |

* ירחי כלה

הערות שוליים
------------

1. ↑  ביקור כ"ק האדמו"ר מקאליב שליט"א, אור לכ"ז סיון ה'תש"ן בבית אל.   
 דוגמאות לסיקור עיתונאי של כנסים אלה: מרכז חינוכי תורני יוקם בחולון, דבר, 14 במרץ 1977; שוטרים וקצינים ביום עיון שיזם האדמו"ר מקאליב, דבר, 9 בדצמבר 1977; האדמו"ר מקאליב אורח בקריית שמונה, מעריב, 8 באפריל 1986
סקאצ'טה סיציליאנית
**סקאצ'ה** (באיטלקית: **Scaccia**; ברבים: **Scacce**) הוא לחם שטוח ממולא מהמטבח הסיציליאני.

מאפיינים
--------

סקאצ'ה עשויה משכבה מלבנית דקה מאוד של בצק, מקופלת על עצמה שלוש או ארבע פעמים. ניתן למלא אותו במרכיבים שונים, הווריאציות הנפוצות יותר הן ריקוטה ובצל, גבינה ועגבנייה, עגבנייה ובצל, או עגבנייה וחציל, תלוי במיקום המנה, בטעם או בעונה. היא אפוייה וניתן לאכול אותה חמה או קרה. "סקצ'אטה" נובעת מהמילה הסיציליאנית שמשמעותה למעוך או לשטח, המקבילה למילה האיטלקית schiacciata, שמשמעותה גם כן למעוך או לשטח. ניתן למצוא את סקאצ'ה ברגוזה ובסירקוזה, וכן בכמה קהילות אמריקאיות סיציליאניות (כמו מידלטאון, קונטיקט).

היסטוריה
--------

המנה נולדה בסוף המאה ה-17 כמנה בסיסית של שולחנות איכרים. בסיציליה המתכון הועבר והורחב לפי הקולות הקולינריים של אז. בשולחנות הכפריים של ממלכת סיציליה ולאחר מכן בממלכת שתי הסיציליות. המנה הפשוטה הזו פותחה על בסיס לחם, ירקות ובשר, לעיתים קרובות שאריות של ארוחת ערב דשנה או ארוחת צהריים חוזרת. בתפוצה רחבה המנה הופיעה על השולחנות הסיציליאנים בתחילת המאה ה-18 כשהמתכון מבוסס על ירקות ותפוחי אדמה. המנה השיגה את הצלחתה כאשר מונקדה עצמו, נסיך פטרנו, בשנת 1763, רצה אותו על שולחנו במהלך חגיגות חג המולד. מאז, המסורת הציבה אותו כמנת חג המולד עם מתכון שנמסר מדור לדור. נכון להיום, לסקאצ'ה יש תפוצה רחבה בשטח סיציליה ושיווק כפרי משמעותי.

קישורים חיצוניים
----------------

ויקישיתוף מדיה וקבצים בנושא **סקאצ'ה** בוויקישיתוף

הערות שוליים
------------

1. ↑  "Schiacciata all'olio, Tuscan flat bread | Visit Tuscany". *www.visittuscany.com*.
2. ↑  Cinzia Codeluppi (2012-02-06). *Cucina Siciliana*. Edizioni Demetra. ISBN 978-8844042097.
3. ↑  Ciccio Sultano (2005). *La mia cucina siciliana*. G.R.H. ISBN 8889711000.
4. ↑  Franco Bucchieri; Emanuela Distefano; Francesco Tidona (2003). *Antiche ricette negli Iblei*.
5. ↑  "Scaccia Ragusana (Tomato and Cheese Pie)". *Saveur.com*. 18 במרץ 2019. `{{cite web}}`:  (עזרה)
6. ↑  "Potato Pie". *Los Angeles Times*. 2002-02-17.
7. ↑  "Scaciatta, a Sicilian Family Heirloom". 2012-10-09.
8. ↑  "I Grew up in Middletown Invitation". 2016-05-10.
9. ↑  "Uno scrigno di sapori nella ricetta della scacciata siciliana". *Sanpellegrino* (באיטלקית). נבדק ב-2022-06-16.
תמונת הטבעת הספינה, צויר בשנת 1919, מתוך אוסף מוזיאון המלחמה האימפריאלי
ספינת אל-שריעה, או ספינת קיטור דומה לה, 1916-1918
**אל-שריעה** (בטורקית עות'מאנית: **الشريعة**) הייתה ספינת קיטור עות'מאנית ששייטה בכנרת כמעבורת בקו טבריה-סמח'. היא טובעה בספטמבר 1918 על ידי מטוסי חיל האוויר הבריטי במסגרת המערכה על סיני וארץ ישראל במלחמת העולם הראשונה.

מטוסי בריסטול בריטיים חגו מעל הספינה, הפציצו והטביעו אותה בדרכה לצפון הכנרת. מסופר שבספינה, בעת שטבעה, היה בה ארגז מטבעות זהב שהעות'מאנים העבירו מתחנת הרכבת סמח' בנסיגתם צפונה. הבריטים הטביעו ספינה עות'מאנית נוספת באמצעות אש מקלעים מהחוף.

איתור הספינה
------------

הספינה אותרה לראשונה על ידי דייגים מקומיים מעין גב וגינוסר אשר דיווחו על מכשול תת-ימי בעומק של כ-15 מטרים סמוך לבטיחה. מידע זה הוביל לסקר ראשוני מטעם אוניברסיטת חיפה בשנת 1957. באותה תקופה הגישה לאתר הייתה כרוכה בסיכון רב עקב הקרבה לגבול עם סוריה.

בשנות ה-80 של המאה ה-20, צוות נוסף של אוניברסיטת חיפה, בראשות הארכאולוג הימי פרופסור אבנר רבן חקר וחילץ לוח עם שם הספינה וחרבות.

בשנת 2012, איתרה חברת "ים יפוא" מחדש את שרידי הספינה ומצאה שרובה שקוע בבוץ ובסחף.

אוצר המטבעות המזוהה עם כלי השיט לא נמצא.

קישורים חיצוניים
----------------

* עדי חשמונאי, בעקבות האוצר בקרקעית הכנרת, באתר ישראל היום, 23 בנובמבר 2017
* אלי אשכנזי‏, זהב שוכב בכנרת: הישראלים שצללו לספינת האוצר שטובעה לפני 100 שנה, באתר וואלה!‏, 20 בספטמבר 2018 סרטונים

הערות שוליים
------------

1. ↑  
	* יפתח קוז'יק, ספינת האוצר בכנרת – משלחת ים יפוא שריעה 2012, באתר "שבעת הימים", 15 ביולי 2012
**תמנת חרס**
(למפת צפון השומרון מוגדלת)תמנת חרס**תמנת חרס**(למפת צפון השומרון רגילה)תמנת חרס**תמנת חרס**(למפת ישראל רגילה)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**תמנת חרס**תמנת חרס**(למפת ישראל מוגדלת)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**תמנת חרס**תמנת חרס**
ציונו של יהושע בן נון בכפר כפל חארס
**תִּמְנֵת חֶרֶס** (או **תִּמְנַת סֶרַח**) הוא יישוב מקראי בהר אפרים, המתואר במקרא כמקום מגוריו וקבורתו של יהושע בן נון.

יש המזהים אותו עם הכפר הפלסטיני כיפל חארת', הממוקם כק"מ צפונית מערבית לעיר אריאל, סמוך לכביש חוצה שומרון. הוא גם מזוהה עם ח'רבת תִּבְּנֶה, שנמצאת כקילומטר אחד מערבית ליישוב נווה צוף (חלמיש).

העיר נכללה בתחום נחלת שבט אפרים וניתנה על ידי עם ישראל ליהושע בן נון, כאמור: "...וַיִּתְּנוּ בְּנֵי-יִשְׂרָאֵל נַחֲלָה לִיהוֹשֻׁעַ בִּן-נוּן בְּתוֹכָם. עַל פִּי ה' נָתְנוּ לוֹ אֶת הַעִיר אֲשֶׁר שָאָל, אֶת תִּמְנַת סֶרַח בְּהַר אֶפְרָיִם, וַיִּבְנֶה אֶת הֵעִיר וַיִּשֶׁב בָּה".

יהושע בן-נון התגורר בתמנת חרס עד יום מותו ואף נקבר במקום: "וַיָמָת יְהוֹשֻּעַ בִּן-נוּן...וַיִּקְבְּרוּ אוֹתוֹ בִּגְבוּל נַחֲלָתוֹ בְתִמְנַת חֶרֶס בְּהַר אֶפְרָיִם".

לפי המסורת היהודית גם קברו של כלב בן יפונה ואביו של יהושע, נון נמצאים במקום, ועד היום משמשים למקום עלייה לרגל.

מקור השם "תמנת סרח" הוא שיבוש שמו המקורי של המקום "תמנת חרס". לדעת חוקרי המקרא, השיבוש נבע בעיקרו מכוונת הגנאי של סופר המקרא, מפני שהשם המקורי נשמר ככל הנראה מהיישוב הכנעני שקדם לתקופתו של יהושע ורמז על פולחן השמש ("חרס" היא שמש) במקום, טרם התנחלות השבטים.

על פי מדרש בראשית רבתי (כה, יא) ופירוש רש"י ליהושע, על קברו של יהושע הועמדה תמונת שמש.

במסכת בבא בתרא "אמר ר' אלעזר: בתחלה פירותיה כחרס, ולבסוף פירותיה מסריחין". סרח שהפירות שמנים ועולים על גדותיהם כמו סרח העודף. 

מבנה הקבר המיוחס לכלב בן יפונה בכפר כפל חארס

ראו גם
------

* קבר יהושע בן נון
* קבר כלב בן יפונה

לקריאה נוספת
------------

* איתן אבניאון, **המילון האנציקלופדי של המקרא**, איתאב - בית הוצאה לאור, 2003.

קישורים חיצוניים
----------------

* דביר רביב, מקום קבורתו של יהושע בן נון

הערות שוליים
------------

1. ↑  שפי גבאי, תמנת חרס אשר בהר אפרים, דבר, 19 בספטמבר 1967
2. ↑  ספר יהושע, פרק י"ט, פסוקים נ'–נ"א.
3. ↑  ספר שופטים, פרק ב', פסוקים ח'–ט'.
4. ↑  יאיר זקוביץ, אביגדור שנאן, **לא כך כתוב בתנ"ך**, עמ' 61.
5. ↑  רש"י על יהושע כד, פסוק ל.
6. ↑  יאיר זקוביץ, אביגדור שנאן, **לא כך כתוב בתנ"ך**, עמ' 62.
7. ↑  בבא בתרא קכב ע"ב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007373456305171
* VIAF: 119151963690600311045
* WorldCat (עם VIAF): 119151963690600311045

 |
**בנג'מין מייקל מקאדמס** (באנגלית: **Benjamin Michael McAdams**; נולד ב-5 בדצמבר 1974) הוא פוליטיקאי אמריקאי חבר המפלגה הדמוקרטית. מקאדמס כיהן כנציג מחוז הקונגרס הרביעי של יוטה בבית הנבחרים של ארצות הברית בימי הקונגרס ה-116 של ארצות הברית, בשנים 2019–2021. היה ראש מחוז סולט לייק.

ביוגרפיה
--------

מקאדמס נולד בעיירה ביוטה. הוא סיים תואר ראשון במדע המדינה באוניברסיטה מקומית ואחר כך עשה תואר במשפטים באוניברסיטת קולומביה. עם קבלת הסמכה, הוא עבד במשרד עורכי דין בניו יורק ובסולט לייק סיטי.

בשנת 2009 נבחר בן מקאדמס לסנאט של יוטה. בהיותו חבר סנאט, בשנת 2011 הוא הכריז על התמודדות למשרת ראש מחוז סולט לייק, ובנובמבר 2012 נבחר עם 54% מהקולות. בשנת 2016 הוא נבחר בפעם השנייה עם 59% מהקולות.

במהלך הכהונה הראשונה, לפני קבלת החלטה על צורת טיפול בחסרי בית, הוא בילה שני לילות ברחובות העיר תוך התחזות לחסר בית.

בסוף שנת 2017 הוא הכריז על רצונו להתמודד לקונגרס של ארצות הברית נגד הנציגה המכהנת מהמפלגה הרפובליקנית מיה לאב. הוא זכה תוך קבלת 694 קולות יותר ממנה. במהלך מערכת הבחירות המתמודדים השקיעו כ-11.4 מיליון דולר.

ב-18 במרץ 2020, במהלך מגפת הקורונה, הודיע מקאדמס כי נדבק בנגיף ה-COVID-19. בבחירות 2020 הפסיד את מושבו בבית הנבחרים לברג'ס אוונס, מועמד המפלגה הרפובליקנית.

קישורים חיצוניים
----------------

ויקישיתוף מדיה וקבצים בנושא **בן מקאדמס** בוויקישיתוף
* 

* אתר האינטרנט הרשמי של בן מקאדמס
* בן מקאדמס, ברשת החברתית פייסבוק

* בן מקאדמס, ברשת החברתית אקס (טוויטר)

* בן מקאדמס, ברשת החברתית אינסטגרם

* בן מקאדמס, ברשת החברתית LinkedIn

* בן מקאדמס, סרטונים בערוץ היוטיוב
* בן מקאדמס באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ADAM FORGIE | KUTV Staff, Congressman Ben McAdams tests positive for coronavirus, KUTV, ‏18 במרץ 2020

|  |  |
| --- | --- |
| בקרת זהויות עריכת הנתון בוויקינתונים | 
* US Congress: M001209

 |
**פיגוע השריפה בקולנוע רקס** היה פיגוע טרור של הצתת שריפה בקולנוע באבאדאן, איראן, ב-19 באוגוסט 1978. ארבעה טרוריסטים מונעים מקיצוניות אסלאמית, כיסו את הבניין בדלק מטוסים לפני שהציתו אותו כשמאות אנשים נעולים בפנים. בין 370 ל-470 בני אדם נרצחו בשריפה. המתקפה הובילה לפרוץ המהפכה האיראנית ב-1979, בה הופל שלטון השאה מוחמד רזה פהלווי, והתפרצות של אלימות המונית. הייתה זו מתקפת הטרור הקטלנית ביותר בהיסטוריה עד לטבח ב-1990 בשוטרים של משטרת סרי לנקה, ולאחר מכן על ידי פיגועי 11 בספטמבר.

שלטון השאה האשים בתחילה את "המרקסיסטים האסלאמיים" בשריפה ומאוחר יותר דיווח כי חמושים איסלאמיים הציתו את האש. מפגינים נגד השאה האשימו באופן שקרי את סאוואכ, המשטרה החשאית האיראנית, בהצתת האש. אף על פי שחמושים איסלאמיים היו אחראים למתקפה, האופוזיציה האסלאמית הרוויחה מאוד מהאסון מבחינת תעמולה בגלל האווירה הכללית של חוסר אמון וזעם. איראנים רבים השתכנעו מהדיסאינפורמציה, שהזינה את הלהט הגוברת נגד השאה.

לדברי רוי מוטהידה, היסטוריון אמריקאי שחיבר את Mantle of the Prophet, "אלפי איראנים שחשו נייטרליים וחשבו עד אז שהמאבק הוא רק בין השאה ותומכי המולות השמרנים הדתיים, הרגישו שהממשלה עשויה להוציא אותם להורג כדי להציל את עצמה. לפתע, עבור מאות אלפים, התנועה הייתה העסק שלהם."

קישורים חיצוניים
----------------

ויקישיתוף מדיה וקבצים בנושא **פיגוע השרפה בקולנוע רקס** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: sh2018003033

 |
**בן-ציון (בני) טרן** הוא קצין צה"ל במילואים בדרגת תת-אלוף. פיקד על אוגדת יהודה, על חטיבה 500 ועל עוצבת בני חיל.

קורות חייו
----------

טרן התגייס לצה"ל במאי 1965 ושירת כלוחם בגדוד 202 של חטיבת הצנחנים. לאחר קורס קצינים שימש כמפקד מחלקה בסיירת חרוב, והוביל אותה בקרבות מלחמת ששת הימים. לאחר מכן ביצע הסבה לחיל השריון. במלחמת ההתשה שימש קצין מבצעים ומפקד פלוגה בחטיבה 14. במלחמת יום הכיפורים לחם כסגן מפקד גדוד 184 של חטיבה 14, הגדוד החזיק כוננות בגזרה המרכזית של קו בר-לב מאזור גשר פירדאן בצפון עד לדרום האגמים המרים. לאחר מותו בקרב של מפקד הגדוד שאול שלו, תפס טרן את מקומו ופיקד על הקרב לכיבוש מחדש של תעוז "טלוויזיה", במהלכו השמיד הגדוד 10 טנקי אויב. לאחר מכן חזר לתפקיד הסמג"ד כשאת מקומו שלו ממלא מפקד הגדוד הקודם, אברהם אלמוג. בהמשך המלחמה לחם עם הגדוד בקרב השריון ב-14 באוקטובר, בקרב החווה הסינית ובחציית תעלת סואץ. בתום המלחמה מונה למפקד הגדוד. 

בהמשך שירותו הצבאי פיקד על חטיבה 691, חטיבת טנקי טירן. לאחר מכן מונה למפקד חטיבת שריון סדירה, חטיבה 500, את הפיקוד עלייה העביר לדורון רובין ימים ספורים לפני פרוץ מלחמת לבנון הראשונה. במלחמה פיקד על כוח חטיבתי תחת אוגדה 162, שלחמה בגזרה המרכזית. בשנת 1984 נשלח כנציג צה"ל לבית הספר RCDS - Royal College of Defense Studies בלונדון. ב-1985 מונה למפקד בית הספר לשריון (עוצבת בני חיל) שבתקופתו עבר ממחנה ג'וליס והתארגן בבסיס סיירים בנגב. לאחר מכן שירת כסגן מפקד אוגדה 162. בנובמבר 1986 קודם לדרגת תת-אלוף ומונה למפקד אוגדת יהודה ושירת בתפקיד עד אוקטובר 1988. בתקופת כהונתו פרצה האינתיפאדה הראשונה והאוגדה בפיקודו הייתה אחראית לגזרת אזור יהודה (מירושלים עד באר שבע). 

לאחר שירותו הצבאי כיהן כמנכ"ל חברת איחוד ארגזי ישראל. היה ממייסדי היישוב מכבים וחבר המועצה בו.

הערות שוליים
------------

1. ↑  אבירם ברקאי, "**אנחנו על השחור**", כנרת זמורה ביתן, 2016, עמוד 23.
2. ↑  עמירם אזוב, **צליחה**, הוצאת דביר, 2011, עמוד 156.

| מפקדי חטיבה 500  |
| --- |
| 

|  |
| --- |
| אריה קרן • דן ורדי • ששון שילה • גיורא חייקה • שי תמרי • חגי כהן • בני טרן • דורון רובין • דורון יזרעאלי • אבי רומנו • עמית ברוך • משה עברי-סוקניק • אורי אגמון • ניר גלילי • יפתח רון-טל • אודי אדם • יחיאל גוזל • יוסי סילמן • סמי תורג'מן • עוזי מוסקוביץ' • אבי אשכנזי |

 |

| מפקדי אוגדת יהודה  |
| --- |
| 

|  |
| --- |
| עמוס ירון • דוד כהן • משה ספקטור • יעקב בן-טל • בני טרן • עוזי בן יצחק • גבי אופיר • אודי שמחוני • משה צין • אביגדור קליין • עמוס בן-אברהם |

 |
**ח'אלד חוסני זועבי** (בערבית: **خالد حسني زعبي**; נולד ב-10 בנובמבר 1952) הוא עורך דין ערבי מוסלמי; כיהן כיושב ראש ועד מחוז הצפון בלשכת עורכי הדין בישראל (2003–2019) וכיהן כחבר הוועדה לבחירת שופטים (2011–2018), פעיל זכויות אדם.

ביוגרפיה
--------

ח'אלד חוסני זועבי נולד בשנת 1952 בנצרת. גדל בעיר זאת ובה למד את לימודיו היסודיים והתיכוניים. בשנים 1971 עד 1975 למד בפקולטה למשפטים של האוניברסיטה העברית בירושלים. בסיום לימודיו הוענק לו התואר תואר בוגר במשפטים. את התמחותו עשה במשרד עורכי דין בירושלים, ולאחר מכן בבית המשפט המחוזי בנצרת, כמתמחה של נשיאו הראשון, יוסף בהלול.

בשנת 1976 הוסמך כעורך דין, ובאותה שנה פתח את משרדו בנצרת. כעורך דין עסק בתחום המשפט האזרחי בעיקר בנושאי מקרקעין, בנקאות, כינוס נכסים, גישור ובוררות ועניינים אחרים. במשרד מועסקים עורכי דין נוספים. בשנת 1993 הוסמך להיות נוטריון.

ח'אלד חוסני זועבי נשוי ואב לחמישה ילדים בוגרים, שאחד מהם בעל תואר שני במשפטים מאוניברסיטת וושינגטון בארצות הברית.

פעילות ציבורית
--------------

עו"ד זועבי היה חבר הוועד המקומי של לשכת עורכי הדין בנצרת, בטרם הוקם מחוז הצפון של לשכת עורכי הדין. היה חבר במשך שתי קדנציות בבית הדין המשמעתי של לשכת עורכי הדין במחוז חיפה. עם הקמת מחוז הצפון של הלשכה בשנת 2003 נבחר לקדנציה הראשונה של ועד המחוז הצפון ונבחר להיות יושב הראש הראשון של ועד המחוז למשך 4 שנים. לאחר מכן נבחר פעמיים נוספות לתפקיד בשנת 2007 ובשנת 2011 עד יוני 2019.

כיושב בראש הראשון של ועד המחוז השתתף בהקמת מוסדות הלשכה במחוז והקמת הוועדות הסטטוטריות, ועדת האתיקה ובית הדין המשמעתי. בעקבות פרסום בעיתון "כלכליסט" הגיש במאי 2019, יחד עם מנכ"ל מחוז הצפון, עו"ד פארוק עומרי, תביעת דיבה בסכום כולל מיליון ש"ח נגד העיתון ושלושה מעובדיו. במאי 2022 נדחתה התביעה.

בשנת 2003 נבחר על ידי המועצה הארצית של לשכת עורכי הדין כסגן ראש לשכת עורכי הדין בישראל למשך 4 שנים ובשנת 2007 נבחר לתפקיד זה לתקופת כהונה נוספת.

בשנת 2004 נבחר על ידי המועצה הארצית של לשכת עורכי הדין כנציג לשכת עורכי הדין בוועדה למינוי קאדים לבתי הדין השרעים.

עו"ד זועבי חבר בצוות הכנס השנתי של לשכת עורכי הדין המתקיים באילת ויו"ר פנל בחלק מהכנסים.

בשנת 2011 נבחר זועבי כחבר הוועדה לבחירת שופטים בישראל בשנת 2011 ונבחר בשנית לקדנציה נוספת בשנת 2015.

עו"ד זועבי מכהן כממלא מקום של יושב ראש ועדת ההשמה בלשכת עורכי הדין וכן כחבר נשיאות במוסד לבוררות של הלשכה. עו"ד זועבי פעיל זכויות אדם.

קישורים חיצוניים
----------------

* מרב מיכאלי, "חאלד זועבי, אפשר לעצור את המתקפה על העליון?", באתר הארץ, 25 בנובמבר 2011 - ריאיון עם חאלד זועבי

הערות שוליים
------------

1. ↑  אמיר זיו, נדחתה תביעת דיבה במיליון שקל נגד כלכליסט: "הנתבעים ביצעו את עבודתם העיתונאית", באתר כלכליסט, 22 במאי 2022;  
אורן פרסיקו, "ביצעו את עבודתם העיתונאית", באתר העין השביעית, 18 במאי 2022
2. ↑  אתר למנויים בלבד יסמין גואטה, לשכת עורכי הדין בחרה את אילנה סקר וחאלד חוסני זועבי לוועדה לבחירת שופטים, באתר TheMarker‏, 27 בינואר 2015
**יוגב לרמן** (נולד ב-20 באוקטובר 1991) הוא כדורגלן ישראלי המשחק בעמדת הבלם בבני יהודה תל אביב.

קריירה
------

לרמן החל לשחק כדורגל במחלקת הנוער של הפועל תל אביב, וכשהגיע לגיל בוגרים בתחילת עונת 2010/2011 הושאל להפועל צפרירים חולון מליגה א'. ב-24 בספטמבר 2010 ערך את הופעת הבכורה שלו בקריירה, בניצחון 3–2 על שמשון בני טייבה במסגרת גביע המדינה. בסיום העונה ירדה קבוצתו לליגה ב'.

בקיץ 2011 שוחרר מהפועל תל אביב וחתם בהפועל הרצליה מהליגה הלאומית. ב-16 בספטמבר 2011 הבקיע את שער הבכורה שלו בקריירה, בתיקו 1–1 מול מכבי הרצליה. בעונה זו ערך 32 הופעות בליגה, בהן כבש שני שערים, ובסופה רשם ירידת ליגה שנייה ברציפות.

בקיץ 2012 חתם בהפועל רעננה מהליגה הלאומית. ב-14 בספטמבר 2012 ספג כרטיס אדום ראשון בקריירה, בתיקו 1–1 מול בית"ר תל אביב רמלה. בסיום העונה עלה עם הקבוצה לליגת העל והפך לשחקן הרכב קבוע בקבוצה, במדיה שיחק שלוש שנים בסך הכל, מתוכן שנתיים בליגת העל.

ב-25 ביוני 2015 חתם בהפועל קטמון ירושלים מהליגה הלאומית. בעונת 2015/2016 שותף ב-36 משחקי ליגה, והמועדון רשם את הישג השיא שלו כאשר סיים במקום הרביעי בליגה הלאומית. ב-24 במאי 2016 חזר לליגת העל כאשר חתם לשלוש שנים בעירוני קריית שמונה. ב-18 במרץ 2017 כבש את שער הבכורה שלו במועדון, בהפסד הקבוצה 2–3 להפועל תל אביב, ובסך הכל ערך 20 הופעות ליגה בעונת 2016/2017. ב-11 ביוני 2017 חזר להפועל קטמון ירושלים, ומתחילת עונת 2018/2019 שימש כקפטן הקבוצה.

ב-14 ביוני 2019 חתם בהפועל רמת השרון. ב-22 ביוני 2021 חתם במ.ס. כפר קאסם.

בספטמבר 2023 חתם בבני יהודה.

בינואר 2024 חזר לקדנציה שנייה בהפועל הרצליה.

חיים אישיים
-----------

במהלך שנת 2016 שינה את משפחתו מ"לרמן" ל"הזוהרוי" בעקבות פגישה עם מיסטיקנית. כשנה לאחר מכן, שינה את שם משפחתו בחזרה ל"לרמן".

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. 1 2  שמעון אלבז ויוסי אסלן, ‏איוניר ממשיך לעבוד: לרמן חתם לשלוש שנים בק"ש, באתר ONE‏, 24 במאי 2016
2. ↑  שלומי והבה, יוגב לרמן חתם ברמת השרון, באתר דאבל פס, 14 ביוני 2019
3. ↑  תום נחום, ‏חזוט חתם באחי נצרת, יוגב לרמן בכפר קאסם, באתר ONE‏, 22 ביוני 2021
4. ↑  מיכאל וייסרמן, הפועל הרצליה ברכש חדש: יוגב לרמן חתם בקבוצה, באתר דאבל פס, 15 בינואר 2024
המהפכה התעשייתית הייתה תקופה היסטורית שכללה התפתחויות בתחומים רבים שהתרחשו בו זמנית.
להלן ציר זמן של התפתחות טכנולוגיות רבות, כגון מנוע הקיטור, רכבות, כלי רכב מונעים בידי קיטור וטכניקות ייצור.

מנוע הקיטור
-----------

ב- 1679, דני פפן המציא מכונה עם דגם עיצוב ("עיצוב פפן"), הפועל כסיר לחץ, על פי עקרונות הקיטור ובפועל נחשבת כמנוע הקיטור הראשון.

עיצוב פפן
ב- 1690, לאחר מחקר משותף עם רוברט בויל, הציג דני פפן דגם למנוע הקיטור הראשון בעל היכולת לבצע עבודה, בשם מנוע אטמוספירי.

עיצוב מנוע האטמוספירי של פפן
ב-1712 פיתח תומאס ניוקומן, ביחד עם שותפו תומאס סייוורי, את מנוע הקיטור הראשון שעבד בקנה מידה תעשייתי ושימש לפינוי מים ממכרות פחם. 

תרשים סכמטי של מנוע הקיטור האטמוספירי של ניוקומן

ב-1769 שיכלל ג'יימס ואט את המצאתו של ניוקמן ורשם עליה פטנט. הדגם הראשון התחיל לפעול ב-1774 ובשנת 1800 נמכרו כבר 500 מנועים מסוג זה. 

מנוע הקיטור של ואט

אריגה וטוויה
------------

ב-1764 פיתח ג'יימס הארגריבס את גלגל הטוויה בשם "גלגל ג'יני" (Spinning jenny) שמשמש למיכון ואריגה מהירה של כותנה.

מכונת הטוויה ג'יני
ב-1775 המציא סמואל קרומפטון את מכונת הטוויה האוטומטית שעבדה על כוח המים בשם "spinning mule".

spinning mule
ב-1793 פיתח אלי ויטני את המנפטה המודרנית, ששימשה להפרדת זרעי הכותנה מהפולימר של הצמח, מה שמוביל לפריחה של תעשיית הכותנה האמריקאית.

מנפטת הכותנה של אלי ויטני

רכבות
-----

ב-1822 נפתח קו הרכבת הראשון
"Hetton colliery railway" שתוכנן בידי ג'ורג' סטיבנסון ושימש את חברת הפחם "Hetton Coal Company" להובלת פחם אל העיירה הבריטית "Hetton-le-Hole".

קו הרכבת "Hetton colliery railway"
ב-1829 פיתח רוברט סטיבנסון בנו של ג'ורג' סטיבנסון, את רכבת הקיטור הrocket.

העתק של דגם הrocket שמשמש כאטרקציה תיירותית
ב-1830 נפתח קו הרכבת ממנצ`סטר לליברפול שתוכנן בידי ג'ורג' סטיבנסון ותופעל בידי רכבת הrocket של בנו רוברט סטיבנסון וחברת רוברט סטיבנסון (Robert Stephenson and Company).

חנוכת קו הרכבת החדש

כלי תחבורה ממונעים
------------------

ב-1803 פיתח ריצ'רד טרוויתיק (אנ') את כלי הרכב הממונע הראשון בשם כרכרת הקיטור הלונדונית.

כרכרת הקיטור הלונדונית
באותה שנה בדיוק (1803), פיתח ויליאם סימינגטון את סירת המנוע הראשונה בשם "Charlotte Dundas", שמונעת בידי מנוע קיטור.

ספינת "Charlotte Dundas"
ב-1807 בנה רוברט פולטון את ספינת הקיטור הראשונה שזכתה להצלחה מסחרית בשם "*North River Steamboat"* ופעלה בעזרת מנוע הקיטור של ואט.

העתק מוקטן המוצג במוזיאון הדסון

אחרים
-----

ב-1781 נחנך גשר הברזל שמדגים את טכניקות הבנייה והעיצוב של מתכות שונות כולל ברזל שהשתכללו בעקבות תהליכי מיכון של המהפכה התעשייתית

גשר הברזל
ב-1823 מתחילות בארצות הברית עבודות הבנייה לכביש הראשון, ככביש אגרה .

עובדים שוברים אבנים לחתיכות קטנות

הערות שוליים
------------

1. ↑  הפניה לערך באנגלית - Steam digester
2. ↑  Anita McConnell; 'Papin, Denis (1647–1712?)' (2004). "Oxford Dictionary of National Biography". Oxford University Press.
**מתיו סטאפורד** (באנגלית: **Matthew Stafford**‏; נולד ב-7 בפברואר 1988) הוא שחקן פוטבול אמריקאי בעמדת הקוורטרבק, המשחק בלוס אנג'לס ראמס מליגת ה-NFL. הוא שיחק באוניברסיטת ג'ורג'יה ונבחר ראשון בדראפט ה-NFL בשנת 2009 על ידי דטרויט ליונס.

ביוגרפיה
--------

סטאפורד נולד בטמפה שבפלורידה וגדל בדאלאס שבטקסס. למד בתיכון היילנד פארק והוביל את נבחרת הפוטבול שלו לזכייה באליפות התיכונים של טקסס.

ב-2006 החל ללמוד באוניברסיטת ג'ורג'יה וכבר משנתו הראשונה פתח בהרכב נבחרת הפוטבול בה שיחק במשך שלוש שנים.

ב-2009 נבחר ראשון בדראפט ה-NFL על ידי דטרויט ליונס. בעונתו הראשונה בקבוצה שיחק ב-10 משחקים בטרם נפצע וסיים את העונה מוקדם. בעונת 2010 נפתע בכתפו ושיחק רק בשלושה משחקים. הוא חזר בעונת 2011 שהייתה עונת שיא בקריירה שלו, בה רשם מסירות ל-5,038 יארד ו-41 טאצ'דאונים. את העונה סיים במאזן 10–6 והוביל את דטרויט לפלייאוף לראשונה מאז 1999. בפלייאוף הודחה הקבוצה בסיבוב הראשון על ידי ניו אורלינס סיינטס. סטאפורד נבחר בתום העונה לשחקן הקאמבק של ה-NFL. ההופעה הבאה של סטאפורד בפלייאוף הייתה בעונת 2014 בה סיימה הקבוצה במאזן 11–5. גם הפעם הודחה דטרויט בסיבוב הראשון לאחר הפסד לדאלאס קאובויס. סטאפורד נבחר בעונה זו לראשונה לפרו בול. ב-2016 סיים עם דטרויט במאזן 9–7 אך שוב הפסיד בסיבוב הראשון של הפלייאוף, הפעם לסיאטל סיהוקס. בעונות הבאות לא הצליחה הקבוצה בהנהגתו להעפיל לפלייאוף.

בעונת 2021 הועבר סטאפורד ללוס אנג'לס ראמס. את העונה סיים במאזן 12–5 וזכייה בראשות בית ה-NFC מערב. בפלייאוף גברה הקבוצה בסיבוב הראשון 34–11 על אריזונה קרדינלס. סטאפורד מסר ל-202 יארד ושני טאצ'דאונים וטאצ'דאון נוסף בריצה. בסיבוב השני גברה הקבוצה על האלופה המכהנת טמפה ביי באקנירס 30–27, סטאפורד מסר במשחק ל-366 יארד, שני טאצ'דאונים ורץ לטאצ'דאון נוסף. הוא הוביל את הראמס לדרייב הניצחון שנותרו 42 שניות בלבד לסיום המשחק. בגמר ה-NFC ניצחה לוס אנג'לס את סן פרנסיסקו 49' 20–17 והעפילה לסופרבול LVI. סטאפורד מסר במשחק ל-366 יארד, שני טאצ'דאונים ואינטרספשן אחד. בסופרבול מסר ל-283 יארד, שלושה טאצ'דאונים ושני אינטרספשנים, בדרך לניצחון 23-20 על סינסינטי בנגלס.

סטטיסטיקה בולטת
---------------

מעודכן לסוף העונה הסדירה 2023:

#### עונה סדירה

* **מאזן ניצחונות:** 98 ניצחונות לעומת 107 הפסדים ותיקו אחד
* **יחס מסירות לטאצ'דאון מול חטיפות:** 357 טאצ'דאונים לעומת 180 אינטרספשנים
* **סך הכול יארדים במסירה:** 56,047

#### פלייאוף

* **מאזן ניצחונות:** 4 ניצחונות לעומת 3 הפסדים
* **יחס מסירות לטאצ'דאון מול חטיפות:** 13 טאצ'דאונים לעומת 6 אינטרספשנים
* **סך הכול יארדים במסירה:** 2,096

קישורים חיצוניים
----------------

ויקישיתוף מדיה וקבצים בנושא **מתיו סטאפורד** בוויקישיתוף

* מתיו סטאפורד באתר pro-football-reference.com